02020D0489 — SL — 17.10.2022 — 004.001

To besedilo je zgolj informativne narave in nima pravnega učinka. Institucije Unije za njegovo vsebino ne prevzemajo nobene odgovornosti. Verodostojne različice zadevnih aktov, vključno z uvodnimi izjavami, so objavljene v Uradnem listu Evropske unije. Na voljo so na portalu EUR-Lex. Uradna besedila so neposredno dostopna prek povezav v tem dokumentu

spremenjen z:









▼B

SKLEP SVETA (SZVP) 2020/489

z dne 2. aprila 2020

o imenovanju posebnega predstavnika Evropske unije za dialog med Beogradom in Prištino ter druga regionalna vprašanja Zahodnega Balkana







▼M3

Člen 1

Posebni predstavnik Evropske unije

Mandat Miroslava LAJČÁKA kot posebnega predstavnika Evropske unije (PPEU) za dialog med Beogradom in Prištino ter druga regionalna vprašanja Zahodnega Balkana se podaljša do 31. avgusta 2024. Svet lahko na podlagi ocene Političnega in varnostnega odbora (PVO) ter na predlog visokega predstavnika Unije za zunanje zadeve in varnostno politiko (VP) odloči, da mandat PPEU predčasno preneha.

▼B

Člen 2

Cilji politike

Mandat PPEU temelji na naslednjih ciljih politike Unije na Zahodnem Balkanu in je v skladu z uveljavljenimi politikami Unije:

(a) predvsem doseganje celovite normalizacije odnosov med Srbijo in Kosovom, ki je ključna za njuni evropski poti;

(b) izboljšanje dobrih sosedskih odnosov in tudi spodbujanje sprave;

(c) izboljšanje prepoznavnosti in učinkovitosti Unije z javno diplomacijo;

(d) po potrebi prispevanje k enotnosti, doslednosti in uspešnosti delovanja Unije na Zahodnem Balkanu.

Člen 3

Mandat

Da bi dosegli cilje politike, ima PPEU naslednji mandat:

(a) kar zadeva bistvene vidike mandata, v imenu VP posreduje v dialogu med Beogradom in Prištino, pri čemer se tesno usklajuje z državami članicami, prizadeva si za celovito normalizacijo odnosov med Srbijo in Kosovom s sklenitvijo pravno zavezujočega sporazuma, v katerem se obravnavajo vsa odprta vprašanja med strankama v skladu z mednarodnim pravom in prispeva k regionalni stabilnosti, ter spremlja in po potrebi podpira delo pogodbenic pri izvajanju sporazumov, ki so bili v preteklosti sklenjeni v okviru dialoga ob posredovanju EU;

(b) poleg tega si po potrebi prizadeva za izboljšanje dobrih sosedskih odnosov in spravo med partnerji na Zahodnem Balkanu, da bi pripomogli k rešitvi vprašanj iz preteklosti;

(c) dejavno krepi učinkovitost in prepoznavnost Unije na Zahodnem Balkanu z javno diplomacijo, ter po potrebi posreduje informacije o vrednotah Unije in širšem programu Unije za regijo in jih spodbuja, s čimer se prispeva k širšem razumevanju vprašanj, povezanih z Unijo, in širši podpori tem vprašanjem;

(d) deluje usklajeno in skladno z vsemi prizadevanji Unije in splošnimi politikami Unije v zvezi z regijo ter delegacijami Unije, uradi Unije in zlasti z drugimi PPEU na Zahodnem Balkanu ter ohranja tesno sodelovanje z državami članicami;

(e) podpira delo VP in dejavnosti Unije v regiji.

Člen 4

Izvajanje mandata

1. PPEU je odgovoren za izvajanje mandata in je pri tem podrejen VP.

2. PVO vzdržuje prednostne stike s PPEU in je glavna točka PPEU za stike s Svetom. PVO brez poseganja v pristojnosti VP strateško vodi in politično usmerja PPEU v okviru njegovega mandata.

3. PPEU se tesno usklajuje in sodeluje z Evropsko službo za zunanje delovanje (ESZD) in njenimi ustreznimi oddelki.

Člen 5

Financiranje

▼M1

1. Referenčni finančni znesek za kritje odhodkov, povezanih z mandatom PPEU, za obdobje od 2. aprila 2020 do 31. marca 2021 je 1 350 000 EUR.

▼M2

Referenčni finančni znesek za kritje odhodkov, povezanih z mandatom PPEU, za obdobje od 1. aprila 2021 do 31. avgusta 2022 je 2 580 000 EUR.

▼M4

Referenčni finančni znesek za kritje odhodkov, povezanih z mandatom PPEU, za obdobje od 1. septembra 2022 do 31. avgusta 2024 je 5 200 000 EUR.

▼B

2. Odhodki se upravljajo v skladu s postopki in pravili, ki se uporabljajo za splošni proračun Unije.

3. Upravljanje odhodkov se uredi s pogodbo med PPEU in Komisijo. PPEU za vse odhodke odgovarja Komisiji.

Člen 6

Oblikovanje in sestava ekipe

1. PPEU je v okviru svojega mandata in ustreznih razpoložljivih finančnih sredstev odgovoren za oblikovanje ekipe. Ekipa vključuje strokovnjake za posebna vprašanja politik, kot to zahteva mandat. PPEU nemudoma obvesti Svet in Komisijo o sestavi ekipe.

2. Države članice, institucije Unije in ESZD lahko predlagajo napotitev osebja za delo pri PPEU. Plače takega napotenega osebja krije država članica, zadevna institucija Unije oziroma ESZD (v nadaljnjem besedilu: organ pošiljatelj). Na delo k PPEU se lahko dodelijo tudi strokovnjaki, ki so jih države članice napotile v institucije Unije ali ESZD. Mednarodno pogodbeno osebje ima državljanstvo ene od držav članic.

3. Vse dodeljeno osebje ostane pod upravno pristojnostjo organa pošiljatelja ter opravlja svoje obveznosti in deluje v interesu mandata PPEU.

Člen 7

Privilegiji in imunitete PPEU in osebja PPEU

Po potrebi se o teh privilegijih, imunitetah in dodatnih jamstvih, povezanih s PPEU in člani osebja PPEU, ki so potrebni za izpolnitev in tekoče izvajanje misije, doseže dogovor s pogodbenicami gostiteljicami. Države članice in ESZD v ta namen zagotovijo vso potrebno podporo.

Člen 8

Varnost tajnih podatkov EU

PPEU in člani ekipe PPEU spoštujejo načela in minimalne standarde varovanja tajnih podatkov, določene s Sklepom Sveta 2013/488/EU ( 1 ).

Člen 9

Dostop do informacij in logistična podpora

1. Države članice, Komisija in generalni sekretariat Sveta PPEU zagotovijo dostop do vseh ustreznih informacij.

2. Delegacije in uradi Unije, ali države članice, ali oboji, kakor je ustrezno, zagotavljajo logistično podporo v regiji.

Člen 10

Varnost

V skladu s politiko Unije o varnosti osebja, ki je v okviru operativnih zmogljivosti iz naslova V Pogodbe napoteno zunaj Unije, PPEU v skladu z mandatom PPEU in na podlagi varnostnih razmer na območju, za katerega je odgovoren, sprejme vse razumno izvedljive ukrepe za varnost vsega osebja, ki je pod neposrednim nadzorom PPEU, zlasti tako, da:

(a) na podlagi smernic ESZD pripravi poseben varnostni načrt, ki vključuje posebne ukrepe za fizično varnost, organizacijsko varnost in varnost postopkov, ureja upravljanje varnih premikov osebja na območje, za katero je odgovoren, in znotraj njega ter obvladovanje dogodkov, ki ogrožajo varnost, ter vključuje načrt misije za ravnanje v nepredvidenih razmerah in evakuacijo;

(b) zagotovi, da je vse osebje, napoteno zunaj Unije, zavarovano za visoko stopnjo tveganja glede na pogoje na območju, za katerega je odgovoren;

(c) zagotovi, da so vsi člani osebja PPEU, ki so napoteni zunaj Unije, vključno z lokalnim pogodbenim osebjem, pred prihodom na območje, za katerega je odgovoren, ali ob prihodu nanj opravili ustrezno varnostno usposabljanje glede na stopnjo ogroženosti, ki jo je za območje določila ESZD;

(d) zagotovi, da se izvajajo vsa dogovorjena priporočila, pripravljena na podlagi rednih varnostnih ocen, za VP, Svet in Komisijo pa pripravi pisna poročila o izvajanju teh priporočil ter o drugih varnostnih vidikih v okviru poročil o napredku in izvajanju mandata.

Člen 11

Poročanje

PPEU redno pripravlja poročila za VP in PVO. PPEU po potrebi poroča tudi delovnim skupinam Sveta. Redna poročila se razpošiljajo prek omrežja COREU. PPEU lahko pripravlja poročila za Svet za zunanje zadeve. PPEU je lahko vključen v obveščanje Evropskega parlamenta.

Člen 12

Usklajevanje in skladnost

1. PPEU prispeva k enotnosti, doslednosti in uspešnosti delovanja Unije in pomaga zagotoviti, da za doseganje ciljev politike Unije vsi instrumenti Unije in ukrepi držav članic delujejo dosledno. Po potrebi se vzpostavi stik z državami članicami. Dejavnosti PPEU se ustrezno usklajujejo z dejavnostmi Komisije, PPEU za Bosno in Hercegovino, PPEU za Kosovo ter misij skupne varnostne in obrambne politike (SVOP) v regiji, brez poseganja v pristojnosti Komisije, vodje delegacije PPEU in vodje urada PPEU. PPEU organizira redne informativne sestanke za misije držav članic ter delegacije in urade Unije.

2. Na terenu je PPEU v tesnem stiku z vodji delegacij in uradov Unije v regiji ter vodji misij držav članic. Ti PPEU pomagajo pri izvajanju njegovega mandata po svojih najboljših močeh. PPEU je v stiku tudi z drugimi mednarodnimi in regionalnimi akterji na terenu.

Člen 13

Pregled

Izvajanje tega sklepa in njegova usklajenost z drugimi prispevki Unije za zadevno regijo se redno pregledujeta. ►M3 PPEU predloži Svetu, VP in Komisiji redna poročila o napredku, do 31. maja 2024 pa končno celovito poročilo o izvajanju mandata. ◄

Člen 14

Začetek veljavnosti

Ta sklep začne veljati na dan sprejetja.